VLÁDA  SLOVENSKEJ REPUBLIKY

Návrh

UZNESENIE VLÁDY SLOVENSKEJ REPUBLIKY
č.    
z  .... 2021

k návrhu na prístup Slovenskej republiky k Protokolu z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996

Číslo materiálu:		
Predkladateľ:	minister dopravy a výstavby Slovenskej republiky		
Vláda 
A.	súhlasí

A.1.	s prístupom Slovenskej republiky k Protokolu z roku 2010 k Medzinárodnému dohovoru o zodpovednosti a náhrade škody pri preprave nebezpečných a škodlivých látok na mori z roku 1996 (ďalej len „protokol“)
B.	odporúča
prezidentke Slovenskej republiky
B.1.	ratifikovať protokol po vyslovení súhlasu Národnej rady Slovenskej republiky,

Národnej rade Slovenskej republiky
B.2.	vysloviť súhlas s protokolom a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi;
C.	poveruje
predsedu vlády Slovenskej republiky
C.1.	predložiť protokol Národnej rade Slovenskej republiky na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi,	
ministra dopravy a výstavby Slovenskej republiky
C.2.	odôvodniť návrh na vyslovenie súhlasu s protokolom v Národnej rade Slovenskej republiky;
D.	ukladá
ministrovi dopravy a výstavby Slovenskej republiky
D.1.	požiadať ministra zahraničných vecí a európskych záležitostí vykonať príslušné opatrenia súvisiace s nadobudnutím platnosti protokolu,
D.2.	požiadať ministra zahraničných vecí a európskych záležitostí zabezpečiť vyhlásenie protokolu v Zbierke zákonov Slovenskej republiky.

Vykonajú: 	predseda vlády Slovenskej republiky
minister dopravy a výstavby Slovenskej republiky
minister zahraničných vecí a európskych záležitostí Slovenskej republiky
Na vedomie: 	prezidentka Slovenskej republiky
predseda Národnej rady Slovenskej republiky